अगले 15 दिनों तक रहेगा बुधादित्य शुभ योग; महंगाई कम होने की संभावना, शेयर बाजार में भी मजबूती आएगी
Mercury will change on June 24: Budhaditya auspicious yoga will remain for the next 15 days; Inflation likely to come down, stock market will also strengthen, 24 जून, शनिवार को बुध वृष राशि से निकलकर अपनी ही राशि यानी मिथुन में आ जाएगा। यहां सूर्य पहले से ही मौजूद है इसलिए इन दोनों ग्रहों की युति से बुधादित्य शुभ योग बनेगा।
24 जून, शनिवार को बुध वृष राशि से निकलकर अपनी ही राशि यानी मिथुन में आ जाएगा। यहां सूर्य पहले से ही मौजूद है इसलिए इन दोनों ग्रहों की युति से बुधादित्य शुभ योग बनेगा। जो कि 8 जुलाई तक रहेगा। 
बुध के राशि बदलने से पत्रकारिता, शिक्षा, लेखन, वाणी और वकालात से जुड़े लोगों की तर्क शक्ति बढ़ेगी। इन क्षेत्रों से जुड़े लोगों के जीवन में बड़े बदलाव होने के योग बन रहे हैं। कुछ लोगों के कामकाज में अचानक बदलाव होने की भी संभावना है।
मिथुन राशि में सूर्य के साथ बुध के होने से बुद्धि और ज्ञान बढ़ेगा। इन ग्रहों के प्रभाव से कई लोगों की आर्थिक स्थिति में सुधार हो सकता है। कुछ लोग नया और बड़ा निवेश करने की बड़ी योजनाएं बनाएंगे। बुध के प्रभाव से खरीदारी बढ़ेगी। इसके साथ ही शेयर बाजार में तेजी आने की संभावना है।
अपनी ही राशि में और सूर्य के साथ होने से बुध का शुभ असर और बढ़ जाएगा। ये ग्रह मानसून और शेयर बाजार को प्रभावित करेगा। राजनीतिक क्षेत्र में भी इसका असर दिखेगा। अपनी ही राशि और मित्र ग्रह के साथ होने से अंतरराष्ट्रीय व्यापार बढ़ने के साथ शेयर बाजार की स्थिति को भी मजबूत रखेगा। महंगाई भी कम हो सकती है।
बुध इस राशि में रहते हुए सूर्य के नजदीक आ जाएगा। जिससे ये ग्रह अस्त रहेगा। अस्त होने से प्राकृतिक आपदाएं से जनधन हानि की स्थिति भी बन सकती है। साथ ही बिजनेस में अचानक उतार-चढ़ाव दिखेगा।
बुधादित्य योग: फायदा देने वाला शुभ संयोग
सूर्य और बुध जब एक ही राशि में आ जाते हैं। तब ये शुभ योग बनता है। इसके शुभ प्रभाव से बिजनेस में निवेश और लेनदेन बढ़ता है। जिससे कई लोगों को अचानक फायदा भी होता है। वहीं, नौकरीपेशा लोगों को तरक्की के मौके मिलते हैं। 
इस योग से लोगों को मेहनत का फायदा और नई पहचान मिलती है। बड़े फैसलों पर काम करने और नई शुरुआत के लिए ये योग बहुत शुभ माना जाता है। राजनीति और प्रशासन से जुड़े लोगों के लिए भी ये योग बहुत शुभ माना जाता है। इसके प्रभाव से सफलता मिलने की संभावना और बढ़ जाती है।